Shugaba Buhari zai ziyarci jihar Jigawa a yau ▷ Legit.ng
Shugaba Buhari zai ziyarci jihar Jigawa a yau
Shirye shirye sun kammala tsaf na ziyarar aiki ta yini biyu da shugaban kasa Muhammadu Buhari zai kai jihar Jigawa a yau Litinin, 14 ga watan Mayu.
A sanarwar da sashen tarban baki na gidan gwamnati ta bayar tace ana sanya ran shugaban kasar zai sauka a filin jirgin saman Dutse da misalin karfe goma na safe inda zai wuce zuwa garin Auyo domin kaddamar da aikin noman rani.
Sannnan daga bisani ya kai ziyarar ban girma ga mai martaba sarkin Hadejia Alhaji Adamu Abubakar Maje a fadarsa.
Daga bisani Buhari zai dawo Birnin jiha Dutse inda zai kai ziyarar ban girma ga mai martaba sarkin Dutse Alhaji Nuhu Muhammad Sanusi .
KU KARANTA KUMA: Kungiyar SERAP ta kai shugaba Buhari kara a Majalisar Dinkin Duniya sakamakon sabawa hukuncin kotu
Bayan kammala wadannan ayyukan ne shugaban kasa zai bar Dutse zuwa Birnin tarayya Abuja.
Henrietta Kosoko Who is Bobrisky Ankara skirt and blouse Science courses in Nigeria Adekunle Gold